गर्लफ्रेंड संग रहना चाहता था पति, रोड़ा बन रही पत्नी को उतारा मौत के घाट, ऐसे हुआ खुलासा  
गर्लफ्रेंड के साथ रहने के लिए पत्नी की हत्या
पति ने हत्या के बाद दर्ज कराई गुमशुदगी की शिकायत
केरल पुलिस ने इस तरह सुलझाई कत्ल की गुत्थी
20 सितंबर की रात प्रेमकुमार ने अपनी गर्लफ्रेंड सुनीता के साथ मिलकर विद्या की गला घोंटकर हत्या कर दी. 21 सितंबर की सुबह उन्होंने तमिलनाडु के वल्लीयूर पुलिस स्टेशन के अंतर्गत आने वाले एक सुनसान इलाके में लाश फेंक दी. इसके बाद प्रेमकुमार फौरन उधयमपेरूर पुलिस स्टेशन पहुंचा और पत्नी की गुमशुदगी की शिकायत दर्ज कराई. पुलिस के अनुसार, जांच के दौरान प्रेमकुमार लगातार पुलिस को गुमराह करता रहा.
प्रेमकुमार ने अपनी पत्नी के मोबाइल फोन की बात पुलिस को नहीं बताई. पुलिस के अनुसार, सुनीता ने लाश को ठिकाने लगाने में आरोपी की मदद की थी. जांच अधिकारी ने बताया कि प्रेमकुमार और सुनीता एक साथ रहना चाहते थे लेकिन विद्या उनके रिश्ते की राह में रोड़ा बन रही थी. जांच के दौरान प्रेमकुमार ने अग्रिम जमानत की अर्जी दायर कर दी थी. जिसके बाद पुलिस का शक गहरा गया. फिलहाल पुलिस मामले की जांच कर रही है.